cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.522
title: การรับรู้และพฤติกรรมการแสดงความคิดเห็นหลังชมละครโทรทัศน์ผ่านเครือข่ายสังคมออนไลน์ประเภทเฟสบุ๊ค

description: บทความชิ้นนี้เป็นบทความวิจัย ซึ่งมีวัตถุประสงค์เพื่อศึกษาพฤติกรรมการแสดงความคิดเห็นหลังการชมละครโทรทัศน์ ผ่านเครือข่ายสังคมออนไลน์ ประเภทเฟสบุ๊ค ซึ่งการศึกษาวิจัยครั้งนี้ใช้ระเบียบวิธีวิจัยเชิงปริมาณในรูปแบบของการวิจัยเชิงสำรวจ มีแบบสอบถามเป็นเครื่องมือในการเก็บรวบรวมข้อมูลจากกลุ่มตัวอย่างควบคู่ไปกับระเบียบวิธีวิจัยเชิงคุณภาพได้แก่การสนทนากลุ่มเพื่อให้ได้มาซึ่งข้อมูลที่มีความชัดเจนทั้งในเชิงสถิติและมีความละเอียดลึกซึ้งในการถ่ายทอดเชิงพรรณนา ในส่วนปริมาณได้เก็บข้อมูลจากกลุ่มตัวอย่างจำนวน 400 คนทั้งเพศชายและหญิง ผลการศึกษาด้านสถิติพบว่า กลุ่มตัวอย่างส่วนใหญ่เป็นเพศหญิงที่มีอายุระหว่าง 25-31 ปี และใช้ระยะเวลาในการชมละครโทรทัศน์ 2-3 ชั่วโมง ต่อวัน โดยเลือกเวลาชม คือ 19.00-21.00 น. และประเภทของละครที่นิยมชมมากที่สุด คือ ละครประเภทความรัก/ครอบครัว และช่องทางในการรับชมละครสูงสุด คือทางเว็บไซต์ยูทูป ส่วนข้อมูลด้านลักษณะพฤติกรรมและความคิดเห็นหลังจากการรับชมละครโทรทัศน์ คือ เลือกใช้เครือข่ายสังคมออนไลน์ประเภทเฟสบุ๊ค เนื่องจากเป็นพื้นที่โต้ตอบกับบุคคลอื่นๆได้ ต่อมา พฤติกรรมขณะชมละครโทรทัศน์ คือ ชมไปเรื่อย ๆ ในลำดับต่อมาความรู้สึกที่เกิดขึ้นขณะชมละครโทรทัศน์ มากที่สุด คือ ชมแล้วมีความรู้สึกร่วมกับบางฉากในละคร และมีความคิดเห็นต่อความต้องการหลังจากการชมละครโทรทัศน์ มากที่สุดคือ คือ ต้องการใช้เครือข่ายสังคมออนไลน์ เป็นช่องทางในการสะท้อนความรู้สึกระหว่างผู้ชมและผู้สร้างละครโทรทัศน์ โทรทัศน์ ผ่านเครือข่ายสังคมออนไลน์ประเภทเฟสบุ๊ค
DOI: 10.14457/tu.the.2015.523
title: รูปแบบการดำเนินชีวิต การเปิดรับข่าวสาร ความรู้ ทัศนคติ พฤติกรรมการใช้ "MyMo application" ของธนาคารออมสิน ในกลุ่มเจเนอเรชั่นวาย

description: การวิจัยเรื่อง “รูปแบบการดำเนินชีวิต การเปิดรับข่าวสาร ความรู้ ทัศนคติ พฤติกรรมการใช้ MyMo Application ของธนาคารออมสิน ในกลุ่มเจเนอเรชั่นวาย” เป็นการวิจัยเชิงปริมาณ (Quantitative Research) โดยใช้รูปแบบการวิจัยเชิงสำรวจ (Survey Research) ซึ่งกลุ่มตัวอย่างที่ใช้ในการศึกษาครั้งนี้ คือ กลุ่มลูกค้าธนาคารออมสินที่อยู่ในเขตกรุงเทพมหานคร ซึ่งมีอายุระหว่าง 17-34 ปี และมีการเปิดรับข่าวสารเกี่ยวกับ MyMo Application ในช่วง 6 เดือนที่ผ่านมา ผลการวิจัยพบว่า กลุ่มตัวอย่างส่วนใหญ่เป็นเพศหญิง เป็นกลุ่มเจเนอเรชั่นวายตอนปลาย ซึ่งมีช่วงอายุระหว่าง 24-34 ปี มีรายได้ส่วนบุคคลต่อเดือน 10,001-20,000 บาท มีการศึกษาในระดับปริญญาตรี กลุ่มตัวอย่างมีการเปิดรับข่าวสารที่เกี่ยวกับ MyMo Application ความถี่ (ครั้ง/สัปดาห์) ในกลุ่มเจเนอเรชั่นวายตอนต้น มีความสัมพันธ์เชิงบวกกับความรู้ที่มีต่อ MyMo Application นั่นคือ เมื่อมีการเปิดรับข่าวสารที่เกี่ยวกับ MyMo Application บ่อยครั้งจะทำให้ความรู้ที่มีต่อ MyMo Application ในกลุ่มเจเนอเรชั่นวายตอนต้นเพิ่มขึ้น และความสัมพันธ์ดังกล่าวมีค่าต่ำ ในขณะที่การเปิดรับข่าวสารที่เกี่ยวกับ MyMo Application ความถี่ (ครั้ง/สัปดาห์) ในกลุ่มเจเนอเรชั่นวายตอนปลาย ไม่มีความสัมพันธ์กับความรู้ที่มีต่อ MyMo Application ในกลุ่มเจเนอเรชั่นวายตอนปลาย นอกจากนี้ยังพบว่า การเปิดรับข่าวสารที่เกี่ยวกับ MyMo Application ความถี่ (ครั้ง/สัปดาห์) ในกลุ่มตัวอย่างที่ใช้ MyMo Application ไม่มีความสัมพันธ์กับทัศนคติของกลุ่มเจเนอเรชั่นวายตอนต้น และ กลุ่มเจเนอเรชั่นวายตอนปลายที่ใช้ MyMo Application ส่วนในเรื่องความรู้เกี่ยวกับ MyMo Application ในกลุ่มเจเนอเรชั่นวายตอนต้น และ กลุ่มเจเนอเรชั่นวายตอนปลายที่ใช้ Mymo Application มีความสัมพันธ์เชิงบวกกับทัศนคติ ค่าความสัมพันธ์ดังกล่าวมีค่าปานกลาง นอกจากนี้ยังพบว่า ทัศนคติเกี่ยวกับ MyMo Application ในกลุ่มเจเนอเรชั่นวายตอนต้น ไม่มีความสัมพันธ์กับพฤติกรรมการใช้ MyMo Application ในกลุ่มเจเนอเรชั่นวายตอนต้นที่ใช้ MyMo Application ในขณะที่ ทัศนคติเกี่ยวกับ MyMo Application ในกลุ่มเจเนอเรชั่นวายปลาย มีความสัมพันธ์เชิงบวกกับพฤติกรรมการใช้ MyMo Application ในกลุ่มเจเนอเรชั่นวายตอนปลายที่ใช้ MyMo Application กล่าวคือ เมื่อมีทัศนคติเกี่ยวกับ MyMo Application ในกลุ่มเจเนอเรชั่นวายตอนปลายที่ใช้ MyMo Application เพิ่มขึ้น และตัวแปรดังกล่าวมีความสัมพันธ์ต่ำ ทัศนคติของกลุ่มเจเนอเรชั่นวายตอนต้น และ กลุ่มเจเนอเรชั่นวายตอนปลาย ที่ใช้ MyMo Application มีความสัมพันธ์เชิงบวก กล่าวคือแนวโน้มพฤติกรรมการใช้ MyMo Application ในกลุ่มตัวอย่างก็จะสูงตามไปด้วย และตัวแปรดังกล่าวมีความสัมพันธ์กันสูง
DOI: 10.14457/tu.the.2015.524
title: รูปแบบการดำเนินชีวิต การเปิดรับ ทัศนคติและพฤติกรรมการสั่งซื้อสินค้าออนไลน์ของผู้สูงวัยในกลุ่มเจเนอเรชั่นซี

description: การศึกษาครั้งนี้มีวัตถุประสงค์เพื่อศึกษา รูปแบบการดำเนินชีวิตการเปิดรับ ทัศนคติ และพฤติกรรมการสั่งซื้อสินค้าออนไลน์ของผู้สูงวัยในกลุ่มเจเนอเรชั่นซีเป็นการวิจัยเชิงปริมาณ (Quantitative Research)มีรูปแบบการวิจัยเชิงสำรวจ (Survey Research)และเลือกเก็บข้อมูลจากกลุ่มตัวอย่างที่มีอายุ 50 ปีขึ้นไป โดยแบ่งเป็นช่วงอายุ 50-60 ปี และ 60 ปีขึ้นไป และอยู่ในกลุ่มเจเนอเรชั่นซี ซึ่งมีการเชื่อมต่อออนไลน์บ่อยครั้ง จำนวน 400 คนผลการวิจัยพบว่า กลุ่มตัวอย่างเป็นเพศหญิงมากกว่าเพศชาย อยู่ในช่วงอายุ 50-60 ปี ประกอบอาชีพรับราชการ/รัฐวิสาหกิจ มีระดับการศึกษาปริญญาตรี มีช่วงรายได้ส่วนตัวต่อเดือนระหว่าง 20,001-30,000 บาท และพบว่า ผู้สูงวัยในกลุ่มเจเนอเรชั่นซี มีรูปแบบการดำเนินชีวิตที่มุ่งเน้นด้านครอบครัวมากที่สุด อุปกรณ์ที่ผู้สูงวัยติดต่อสื่อสารมากที่สุด คือ สมาร์ตโฟน กลุ่มตัวอย่างผู้สูงวัยมีการเปิดรับข่าวสารสินค้าออนไลน์เฉลี่ย 7 ครั้งต่อสัปดาห์ ช่วงเวลาที่มีการเปิดรับมากที่สุด คือ ช่วงบ่ายถึงเย็น (12.01-18.00 น.) ประเภทของสินค้าออนไลน์ที่เปิดรับมากที่สุด คือ แฟชั่น เครื่องแต่งกายฯ กลุ่มตัวอย่างมีเหตุผลในการเปิดรับข่าวสารสินค้าออนไลน์เพื่อเปิดรับข้อมูลรายละเอียดของสินค้า ส่งผลให้เกิดพฤติกรรมการสั่งซื้อออนไลน์ พบว่า โดยกลุ่มตัวอย่างมีการสั่งซื้อสินค้าออนไลน์ด้วยตนเองมากที่สุด เฉลี่ย 6 ครั้งต่อเดือน สั่งซื้อสินค้าออนไลน์ประเภทเครื่องสำอาง และผลิตภัณฑ์เสริมความงามมากที่สุด ซึ่งเหตุผลที่กลุ่มตัวอย่างเลือกซื้อสินค้าออนไลน์เพราะค่าใช้จ่ายในการซื้อสินค้าที่ร้านหรือห้างสรรพสินค้าสูงกว่าการซื้อสินค้าออนไลน์ ผ่านระบบอินเทอร์เน็ต เนื่องจากมีค่าเดินทางเพิ่มเข้ามา มูลค่ามูลค่าเฉลี่ยในการสั่งซื้อสินค้าออนไลน์แต่ละครั้งอยู่ที่ 500 - 1,999 บาท และส่วนใหญ่จะชำระค่าสินค้าสั่งซื้อสินค้าด้วยวิธีโอนเงินเข้าบัญชีผู้ขายทัศนคติต่อการสั่งซื้อสินค้าออนไลน์โดยรวมมีทัศนคติเชิงบวก เมื่อพิจารณาแต่ละด้าน ซึ่งแบ่งเป็น 4 ด้าน พบว่า 1) กลุ่มตัวอย่างมีทัศนคติต่อการสั่งซื้อสินค้าออนไลน์ด้านผลิตภัณฑ์มีทัศนคติเชิงบวก ในประเด็นที่เห็นด้วยอย่างยิ่ง คือ สินค้ามีคุณภาพน่าเชื่อถือ 2) ทัศนคติต่อการสั่งซื้อสินค้าออนไลน์ด้านราคา มีทัศนคติเชิงบวก ประเด็นที่เห็นด้วยอย่างยิ่ง คือ ความหลากหลายในวิธีการชำระเงินทำให้เกิดความสะดวกในการสั่งซื้อสินค้า 3) มีทัศนคติต่อการสั่งซื้อสินค้าออนไลน์ด้านการจัดจำหน่าย กลุ่มตัวอย่างมีทัศนคติเชิงบวก ประเด็นเห็นด้วยอย่างยิ่ง คือ มีหน้าเว็บไซต์ที่น่าสนใจ 4) ทัศนคติต่อการสั่งซื้อสินค้าออนไลน์ด้านการส่งเสริมการตลาด กลุ่มตัวอย่างมีทัศนคติเชิงบวก ประเด็นเห็นด้วยอย่างยิ่ง คือ การโฆษณาทางอินเทอร์เน็ตน่าสนใจ ช่วยกระตุ้นการซื้อแนวโน้มการสั่งซื้อสินค้าออนไลน์ พบว่า กลุ่มตัวอย่างมีแนวโน้มพฤติกรรมต่อการสั่งซื้อสินค้าออนไลน์ โดยมีความตั้งใจที่จะสั่งซื้อสินค้าออนไลน์ต่อไปและมีความตั้งใจที่จะแนะนำให้ผู้อื่นสั่งซื้อสินค้าออนไลน์ มีระดับความตั้งใจมากที่สุด
DOI: 10.14457/tu.the.2015.525
title: การกำหนดวาระประเด็นดาราผู้มีชื่อเสียงผ่านข่าวบันเทิงทางโทรทัศน์

description: การวิจัยเรื่อง “การกำหนดวาระประเด็นดาราผู้มีชื่อเสียงผ่านข่าวบันเทิงทางโทรทัศน์” มุ่งศึกษาแนวทางในการการกำหนดวาระการนำเสนอข่าวบันเทิงที่สื่อสารผ่านทางโทรทัศน์ไปยังกลุ่มผู้รับสารที่จำแนกเป็นผู้รับสารที่เป็นแฟน และกลุ่มผู้รับสายโดยทั่วไป ซึ่งเป็นการวิจัยเชิงคุณภาพ (Qualitative Research) ผ่านกรณีศึกษา 2 กรณี คือกรณีการนำเสนอข่าวการทานยานอนหลับเกินขนาดเพื่อทำร้ายตัวเองจนถึงการยุติความสัมพันธ์ชีวิตคู่ของ ภัทรธิดา พัชรวีระพงษ์ (แตงโม) กับ ภาคิน คำวิลัยศักดิ์ (โตโน่) และกรณีการนำเสนอข่าวการป่วยเป็นโรคไข้เลือดออกจนเสียชีวิตของ ทฤษฎี สหวงษ์ (ปอ) ผลการวิจัยพบว่า การกำหนดวาระข่าวบันเทิงทางโทรทัศน์ของบรรณาธิการข่าวบันเทิงมีการนำเสนอไปยังผู้รับสารโดยแบ่งเป็น 2 แนวทาง คือแนวทางในการนำเสนอที่ติดตามสถานการณ์ก่อนและหลังเหตุกาณ์ที่เป็นกระแส และแนวทางในการนำเสนอที่ติดตามเฉพาะช่วงที่เป็นกระแส โดยมีการกำหนดวาระการนำเสนอในเชิงการให้ความรู้ และการสื่อสารทางอารมณ์ โดยกรณีการนำเสนอข่าวการทานยานอนหลับเกินขนาดเพื่อทำร้ายตัวเองจนถึงการยุติความสัมพันธ์ชีวิตคู่ของ ภัทรธิดา พัชรวีระพงษ์ (แตงโม) กับ ภาคิน คำวิลัยศักดิ์ (โตโน่) ผู้รับสารที่เป็นแฟนรับรู้ข้อมูลจากเหตุการณ์จริงก่อนการนำเสนอของรายการข่าวบันเทิงทางโทรทัศน์ โดยรับรู้ข้อมูลที่ลึกกว่าในบางประเด็น และไม่คล้อยตามในเรื่องของอารมณ์ที่ผ่านการกำหนดวาระการนำเสนอ ในขณะที่ผู้รับสารโดยทั่วไปมีการรับรู้ตามสิ่งที่สื่อกำหนดวาระการนำเสนอ และคล้อยตามในด้านอารมณ์ ส่วนในกรณีการนำเสนอข่าวการป่วยเป็นโรคไข้เลือดออกจนเสียชีวิตของ ทฤษฎี สหวงษ์ (ปอ) ผู้รับสารที่เป็นแฟนจะรับรู้ข้อมูลจากเหตุการณ์จริงและเป็นเชิงลึกกว่ารายการข่าวบันเทิง แต่ยังมีความคล้อยตามทางด้านอารมณ์จากการนำเสนอเนื่องจากเป็นเรื่องราวของความเศร้าที่มีผลทางจิตใจผู้รับสารที่เป็นแฟน ในขณะที่ผู้รับสารโดยทั่วไปมีการรับรู้ตามการนำเสนอของรายการบันเทิงและมีอารมณ์เศร้าตามการกำหนดวาระการนำเสนอข้อค้นพบหลักของงานวิจัยมี 3 ประเด็น ในประเด็นแรก คือ การกำหนดวาระข่าวสาร (Agenda Setting) สามารถสร้างให้ข่าวบันเทิง (Entertainment News) ซึ่งอยู่ในประเภทข่าวเบา (Soft News) เป็นความสนใจระดับสาธารณะ หรือวาระแห่งชาติ (Public Interest) ได้โดยผ่านปัจจัยที่สำคัญในการกำหนดวาระข่าว และกระบวนการนำเสนอต่างๆ ซึ่งจะส่งผลให้ข่าวเบาได้รับความสนใจเป็นประเด็นที่กล่าวถึงในระดับสังคมข้อค้นพบข้อที่สองนั้น คือ ผู้รับสารที่เป็นแฟน และผู้รับสารโดยทั่วไป ที่ติดตามข่าวบันเทิงทางโทรทัศน์ มีมุมมองแตกต่างจากการกำหนดวาระ ซึ่งจากงานวิจัยจะเห็นได้ว่ากลุ่มผู้รับสารโดยทั่วไปนั้น กลุ่มหนึ่งจะรับรู้และเห็นด้วยกับการนำเสนอ แต่ก็มีบางกลุ่มที่ไม่เห็นด้วยกับการนำเสนอในบางประเด็น โดยเฉพาะประเด็นที่มีผลกระทบทางจิตใจ ส่วนในกลุ่มของผู้รับสารที่เป็นแฟนการรับรู้ตามการกำหนดวาระจะน้อยที่สุด เนื่องจากเป็นกลุ่มที่เข้าถึงข้อมูลได้ลึกกว่าสื่อมวลชนด้วยในหลายๆประเด็นและข้อค้นพบข้อสุดท้าย การกำหนดวาระข่าวสาร (Agenda Setting) สามารถสร้างให้ข่าวบันเทิง หรือข่าวประเภทข่าวเบา เป็นข่าวที่มีสาระความรู้ หรือจะเรียกได้ว่าเป็นข่าวเบาเชิงสาระ (Serious Soft News) ที่ยังอยู่ในประเภทข่าวเบา แต่มีเนื้อหาที่ต้องคิด ต้องทำความเข้าใจ และเกิดเป็นความรู้จากการชมข่าวบันเทิง (Edutainment)
DOI: 10.14457/tu.the.2015.526
title: ความคิดเห็น ความต้องการของผู้บริหารที่มีต่อการจ้างงาน และการเปิดรับสื่อ ทัศนคติ และแนวโน้มพฤติกรรมของนักศึกษาต่อการเข้าทำงานในอุตสาหกรรมโฆษณาดิจิทัล

description: ปัจจุบันอุตสาหกรรมโฆษณาดิจิทัลมีการเติบโตขึ้นอย่างก้าวกระโดด เนื่องจากผู้บริโภคสามารถเข้าถึงสื่อดิจิทัลได้อย่างกว้างขวางมากขึ้น แต่ในทางกลับกันอุตสาหกรรมโฆษณาดิจิทัลประสบปัญหาขาดแคลนบุคลากรในการทำงาน จึงมีการศึกษาวิจัย 2 ส่วน ได้แก่ ส่วนที่ 1 การศึกษาที่เกี่ยวกับกลุ่มผู้บริหารที่มีส่วนเกี่ยวข้องในการจ้างพนักงาน โดยมีวัตถุประสงค์เพื่อศึกษาความคิดเห็นของผู้บริหารต่อการจ้างพนักงานในอุตสาหกรรมโฆษณาดิจิทัล และกระบวนการบริหารทรัพยากรบุคคล ส่วนที่ 2 การศึกษาที่เกี่ยวกับกลุ่มนักศึกษาที่มีแนวโน้มจะเข้าทำงานในอุตสาหกรรมโฆษณาดิจิทัล มีวัตถุประสงค์เพื่อศึกษาการเปิดรับสื่อ ความรู้ ทัศนคติ ความต้องการ และแนวโน้มพฤติกรรมที่จะเข้าทำงานในอุตสาหกรรมโฆษณาดิจิทัลของกลุ่มนักศึกษาที่จะเข้าทำงานในอุตสาหกรรมโฆษณาดิจิทัลในการวิจัยส่วนที่ 1 การศึกษาที่เกี่ยวกับกลุ่มผู้บริหารที่มีส่วนเกี่ยวข้องในการจ้างพนักงาน ผลการวิจัยพบว่า ปริมาณทรัพยากรบุคคลที่มีคุณภาพมีปริมาณไม่เพียงพอต่อการทำงานในอุตสาหกรรมโฆษณาดิจิทัล ซึ่งความรู้ด้านดิจิทัล ทักษะการใช้ภาษา ทักษะด้านภาษาอังกฤษ ความรู้เชิงธุรกิจ และความรู้เกี่ยวกับพฤติกรรมผู้บริโภค เป็นความรู้และทักษะที่สำคัญ ควรเป็นบุคคลที่บุคลิกภาพดี มีความน่าเชื่อถือ มีความรวดเร็ว ความคล่องตัวในการทำงาน ในกระบวนการบริหารทรัพยากรบุคคล พบว่า การสรรหาทรัพยากรบุคคลผ่านสื่อบุคคลมีประสิทธิภาพมากที่สุด ด้านการคัดเลือกแบ่งออกเป็น 2 ส่วน คือการสอบข้อเขียน และเน้นการสอบสัมภาษณ์ โดยองค์กรต่าง ๆ ให้ความสำคัญกับการฝึกอบรมให้กับพนักงานมาก ในขั้นตอนการประเมินผลการปฏิบัติงานแบ่งออกเป็น 2 ประเภทหลัก คือการประเมินผลช่วงทดลองงาน มีระยะเวลา 4 เดือน และการประเมินผลการปฏิบัติงานประจำปีสำหรับการวิจัยส่วนที่ 2 การศึกษาที่เกี่ยวกับกลุ่มนักศึกษาที่มีแนวโน้มจะเข้าทำงานในอุตสาหกรรมโฆษณาดิจิทัล พบว่า เพศ ชั้นปีการศึกษา และกลุ่มสาขาวิชาที่ศึกษาที่แตกต่างกันมีการเปิดรับสื่อสังคมออนไลน์เกี่ยวกับอุตสาหกรรมโฆษณาดิจิทัลไม่แตกต่างกัน ในขณะที่ช่วงรายได้ครอบครัวที่แตกต่างกันมีการเปิดรับสื่อสังคมออนไลน์เกี่ยวกับอุตสาหกรรมโฆษณาดิจิทัลแตกต่างกัน โดยการเปิดรับสื่อเกี่ยวกับอุตสาหกรรมโฆษณาดิจิทัลจากสื่อสังคมออนไลน์ไม่มีความสัมพันธ์กับระดับความรู้เกี่ยวกับอุตสาหกรรมโฆษณาดิจิทัล และทัศนคติที่มีต่อการเข้าทำงานอุตสาหกรรมโฆษณาดิจิทัล โดยรวม ด้านปัจจัยจูงใจ และด้านปัจจัยอนามัย ทั้งนี้ทัศนคติที่มีต่อการเข้าทำงานในอุตสาหกรรมโฆษณาดิจิทัลโดยรวมกับแนวโน้มพฤติกรรมที่จะเข้าทำงานในอุตสาหกรรมโฆษณาดิจิทัลมีความสัมพันธ์ที่มีค่าเป็นบวก
DOI: 10.14457/tu.the.2015.529
title: การศึกษาความพร้อมทางด้านการตลาดของธุรกิจในอุตสาหกรรมการท่องเที่ยวเชิงสุขภาพ: กรณีศึกษาธุรกิจสปาและผลิตภัณฑ์ที่เกี่ยวข้อง

description: การท่องเที่ยวเชิงสุขภาพ เป็นหนึ่งในอุตสาหกรรมที่มีอัตราการเติบโตสูงขึ้นในด้านของมูลค่าและจำนวนผู้เข้ารับบริการต่อเนื่องเป็นระยะเวลาตลอด 5 ปีที่ผ่านมา (2554-2558) ซึ่งปัจจัยที่ส่งเสริมให้มีแนวโน้มการเติบโตประกอบไปด้วย การขยายตัวของกลุ่มประชากรผู้สูงอายุ การขยายตัวการบริการทางการแพทย์ในกลุ่มประเทศกำลังพัฒนา และการขยายตัวของการเดินทางทางอากาศ เหล่านี้ล้วนเป็นตัวผลักดันให้อุตสาหกรรมท่องเที่ยวเชิงสุขภาพเป็นที่นิยมอย่างแพร่หลาย ซึ่งธุรกิจที่เกี่ยวเนื่องในอุตสาหกรรมนี้ประกอบด้วย ธุรกิจโรงพยาบาล ธุรกิจที่พักโรงแรม และธุรกิจบริการการแพทย์ทางเลือก ทั้งนี้ความน่าสนใจของการศึกษาในครั้งนี้คือแนวโน้มของการขยายตัวในกลุ่มธุรกิจบริการการแพทย์ทางเลือก ซึ่งประเทศไทยนั้นมีชื่อเสียงในด้านของการนำเอาสมุนไพรมาทำเป็นยารักษาโรค รวมถึงการพัฒนาเป็นผลิตภัณฑ์ที่ใช้ในร้านสปา จึงนำมาซึ่งการศึกษาถึงความพร้อมทางการตลาดของผู้ประกอบการในธุรกิจกลุ่มนี้งานวิจัยนี้รวบรวมข้อมูลจากผู้ที่เป็นประกอบการในธุรกิจบริการการแพทย์ทางเลือก โดยกำหนดเป็นกลุ่มผู้ที่ผลิตสินค้าที่ใช้ในร้านสปาทั้งแบบรับจ้างผลิต (OEM) และมีตราสินค้าของตนเอง (Brand) และกลุ่มผู้ที่ให้บริการร้านสปาและผลิตสินค้าที่ใช้ในร้านเอง จำนวนทั้งสิ้น 6 ราย โดยใช้วิธีเก็บข้อมูลผ่านการสัมภาษณ์เชิงลึก (In-Depth Interview) และสรุปข้อมูลเป็นประเด็นสำคัญตามแนวทางกรอบการวิจัยผลของงานวิจัยนี้แสดงให้เห็นว่าปัจจัยด้านความสามารถในการได้เปรียบเชิงกลยุทธ์ เป็นปัจจัยสำคัญที่ผู้ประกอบการให้ความสำคัญและมีการเตรียมพร้อมรับมือกับสภาวะแวดล้อมที่อาจเกิดขึ้นอยู่เสมอ ซึ่งแสดงได้จากการเตรียมการวางแผนรับมือในแต่ละด้าน และความเข้าใจในสถานการณ์ของตลาดที่กำลังเผชิญอยู่ ถัดไปในเรื่องของปัจจัยภายในซึ่งเป็นหัวใจสำคัญของการประกอบธุรกิจ คือการวางแผนทางการตลาดผ่านการใช้เครื่องมือส่วนประสมทางการตลาด ซึ่งผู้ประกอบการที่อยู่ในกลุ่มของผู้ผลิตต่างให้ความสำคัญในเรื่องของคุณภาพสินค้าและช่องทางการจัดจำหน่ายเป็นอย่างมาก สะท้อนให้เห็นว่าการทำธุรกิจผลิตสินค้าในร้านสปา ปัจจัยภายในทั้งสองดังกล่าวเป็นเรื่องสำคัญ ในขณะที่กลุ่มของผู้ให้บริการร้านสปาจะเน้นให้ความสำคัญไปที่ด้านบุคคลและกระบวนการให้บริการเป็นสำคัญ เพราะถือเป็นหัวใจในการสร้างความแตกต่างบริการของตนเองให้โดดเด่นจากคู่แข่งได้ดีที่สุด และส่วนสุดท้ายคือการสร้างพันธมิตรเชิงกลยุทธ์ ผู้ประกอบการทุกรายมองว่าปัจจัยดังกล่าว มีความสำคัญจริงแต่เมื่อจัดลำดับความสำคัญแล้วนั้น ปัจจัยนี้เป็นเพียงองค์ประกอบเสริมที่ช่วยให้การทำธุรกิจง่ายดายขึ้น แต่ไม่ได้ส่งผลต่อภาพรวมธุรกิจทั้งหมดเนื่องจากงานวิจัยนี้มุ่งศึกษาความพร้อมทางการตลาดของผู้ประกอบการในธุรกิจบริการการแพทย์ทางเลือก เฉพาะกลุ่มผู้ผลิตสินค้าที่ใช้ในร้านและบริการสปาเท่านั้น ดังนั้นงานวิจัยในอนาคตจึงควรศึกษาต่อในธุรกิจด้านอื่นที่เกี่ยวข้องกับอุตสาหกรรมกลุ่มนี้ เพื่อเพิ่มความเข้าใจในด้านของการทำการตลาดและการเตรียมความพร้อมของผู้ประกอบการในอุตสาหกรรมนี้ได้ดีมากยิ่งขึ้นไป
DOI: 10.14457/tu.the.2015.530
title: แรงจูงใจและปัจจัยในการเลือกซื้อจักรยานเพื่อการเดินทางของวัยรุ่นและวัยทำงานในกรุงเทพมหานคร

description: จากกระแสการปั่นจักรยานที่เกิดขึ้นในปี พ.ศ.2558 ทั้งจากการจัดงานกิจกรรมเพื่อกระตุ้นการใช้งานจักรยานจากทางภาครัฐและภาคเอกชน ซึ่งก่อให้เกิดกระแสความสนใจ และเพิ่มปริมาณการซื้อจักรยานเป็นจำนวนมาก แต่กระแสดังกล่าวสามารถกระตุ้นการซื้อ และเพิ่มความสนใจการใช้จักรยานในชีวิตประจำวันของผู้ใช้งานได้เพียงเล็กน้อยเท่านั้นอีกทั้งยังเป็นการเพิ่มแรงกระตุ้นแค่ในช่วงสั้นๆซึ่งไม่ตอบสนองต่อวัตถุประสงค์ของการจัดงานที่ต้องการเพิ่มจำนวนผู้ใช้จักรยาน ดังนั้นผู้วิจัยจึงสนใจที่จะศึกษาถึงแรงจูงใจและปัจจัยที่ใช้ในการเลือกซื้อจักรยานเพื่อการเดินทางของกลุ่มวัยรุ่นและวัยทำงานในกรุงเทพมหานคร เพื่อจะได้ทราบถึงแรงจูงใจ ปัจจัยที่ใช้เลือกซื้อจักรยานเพื่อใช้ในการเดินทางของกลุ่มผู้ใช้จักรยาน ทั้งนี้ผู้วิจัยจะใช้การวิจัยเชิงคุณภาพเพื่อเก็บข้อมูลแล้วนำไปปรับใช้ในการทำวิจัยเชิงปริมาณ โดยเริ่มจากการสัมภาษณ์เชิงลึกกับผู้ใช้งานจักรยานเพื่อเดินทางในชีวิตประจำวัน วิเคราะห์ข้อมูลด้วยการวิธีการอุปนัย และตีความสรุปแบบอุปนัย โดยเก็บข้อมูลจากกลุ่มตัวอย่าง 2 กลุ่ม ได้แก่ กลุ่มวัยรุ่น และกลุ่มวัยทำงาน ที่มีการใช้จักรยานในการเดินทางอยู่ในปัจจุบัน และมีแนวโน้มที่จะซื้อจักรยานเพื่อการเดินทางใน 1-6 เดือนข้างหน้า เพื่อทำการศึกษาถึงแรงจูงใจในการใช้จักรยาน รวมไปถึงปัจจัยที่ใช้เลือกซื้อจักรยานเพื่อการเดินทาง และนำปัจจัยดังกล่าวไปปรับปรุงแบบสอบถาม เพื่อศึกษาปัจจัยที่ผู้ซื้อใช้เลือกจักรยานเพื่อการเดินทาง โดยทำการเก็บข้อมูลในกลุ่มวัยรุ่นและวัยทำงานในกรุงเทพมหานคร ที่มีความต้องการจะซื้อจักรยานเพื่อใช้ในการเดินทาง ทั้งหมด 251 ตัวอย่าง มีปัจจัยที่ศึกษา ได้แก่ ปัจจัยด้านสังคม ปัจจัยแวดล้อม และปัจจัยทางการตลาด (4P’s) ผลจากการวิจัยพบว่าแรงจูงใจในการใช้จักรยานของผู้ใช้จักรยานในปัจจุบันส่วนใหญ่เริ่มมาจากความต้องการออกกำลังกายเพื่อให้สุขภาพแข็งแรงซึ่งพัฒนาไปสู่การนำมาใช้เพื่อเดินทาง และบางส่วนต้องการใช้ในการเดินทางเพื่อประหยัดค่าใช้จ่ายลดเวลาในการเดินทาง รวมไปถึงความต้องการควบคุมเวลาที่ต้องใช้ในการเดินทางส่วนในด้านปัจจัยในการเลือกซื้อจักรยานเพื่อการเดินทาง พบว่า ปัจจัยสำคัญที่ส่งผลต่อการเลือกซื้อเรียงจากมากไปน้อย ได้แก่ ปัจจัยด้านความมีชื่อเสียงและความน่าเชื่อถือของตราสินค้า ปัจจัยด้านรูปลักษณ์ของจักรยานและการสะท้อนถึงตัวตนผู้ใช้งาน และปัจจัยด้านการดูแลรักษา ซึ่งจากผลวิจัยนี้ทางผู้ประกอบการสามารถนำไปใช้เพื่อปรับภาพลักษณ์ของตราสินค้า ลักษณะของผลิตภัณฑ์ รวมถึงการวางแผนการโฆษณาประชาสัมพันธ์ในแต่ละด้าน ให้มีความสอดคล้องกับความต้องการของผู้ซื้อ เพื่อส่งผลให้เกิดการตัดสินใจซื้อเพิ่มมากขึ้น
DOI: 10.14457/stou.the.2007.313
title: ชุดการเรียนด้วยคอมพิวเตอร์ผ่านเครือข่าย วิชาองค์การและการจัดการ เรื่องการจัดองค์การ สำหรับนักศึกษาระดับปริญญาตรี มหาวิทยาลัยเทคโนโลยีสุรนารี /
DOI: 10.14457/stou.the.2007.314
title: การพัฒนาหลักสูตรปฐมวัยศึกษา โดยใช้สาระท้องถิ่น จังหวัดตาก /
DOI: 10.14457/stou.the.2007.315
title: ชุดการสอนแบบอิงประสบการณ์กลุ่มสาระการเรียนรู้ศิลปะ เรื่อง ดนตรีพื้นเมืองล้านนา สะล้อ ซอ ซึง สำหรับนักเรียนชั้นประถมศึกษาปีที่ 5 ในโรงเรียนเขตพื้นที่การศึกษาเชียงราย เขต 2 /
DOI: 10.14457/stou.the.2007.316
title: การพัฒนามาตรฐานการประเมินการปฏิบัติงานของข้าราชการทหาร สังกัดกองทัพอากาศ /
DOI: 10.14457/stou.the.2007.317
title: การผลิตและการลงทุนการผลิตมะเขือเทศสีดาของเกษตรกร ในจังหวัดนครราชสีมา /
DOI: 10.14457/stou.the.2007.318
title: ทัศนคติต่อการนำเทคนิคการจัดการสมัยใหม่มาใช้ของพนักงาน บริษัท มหพันธ์ไฟเบอร์ซีเมนต์ จำกัด [มหาชน] โรงงานลพบุรี /
DOI: 10.14457/stou.the.2007.319
title: การพัฒนาการบริหารจัดการด้านการประสานงานระหว่างตำบลและหมู่บ้าน กับองค์การบริหารส่วนตำบลแก่งคอย จังหวัดสระบุรี /
DOI: 10.14457/stou.the.2007.320
title: การเลี้ยงโคเนื้อร่วมกับการทำสวนผลไม้ของเกษตรกร ในพื้นที่กิ่งอำเภอเขาคิชฌกูฏ จังหวัดจันทบุรี /
DOI: 10.14457/tu.the.2015.531
title: การเปิดรับสื่อ ทัศนคติและความคาดหวังของนักศึกษาที่มีต่อสำนักงานทะเบียนนักศึกษา มหาวิทยาลัยธรรมศาสตร์

description: การวิจัยเรื่อง “การเปิดรับสื่อ ทัศนคติและความคาดหวังของนักศึกษาที่มีต่อสำนักงานทะเบียนนักศึกษา มหาวิทยาลัยธรรมศาสตร์” มีวัตถุประสงค์ที่สำคัญคือ การศึกษาข้อมูลพื้นฐานของนักศึกษาที่มีต่อสำนักงานทะเบียนนักศึกษา (สนท.) ได้แก่ การเปิดรับสื่อ ความรู้ต่องานบริการทางการศึกษา ทัศนคติ พฤติกรรมการใช้บริการ และความคาดหวัง รวมทั้งศึกษาความสัมพันธ์ระหว่างการเปิดรับสื่อกับความรู้ของนักศึกษา และความสัมพันธ์ระหว่างความรู้กับทัศนคติของนักศึกษาที่มีต่อ สนท. การวิจัยครั้งนี้ ผู้วิจัยเก็บข้อมูลโดยใช้แบบสอบถามจากกลุ่มตัวอย่างจำนวน 300 คน โดยให้กลุ่มตัวอย่างตอบคำถามด้วยตนเองระหว่างเดือนเมษายน - พฤษภาคม 2559 และวิเคราะห์ข้อมูลพื้นฐานด้วยสถิติการวิจัยเชิงพรรณนา รวมทั้งทดสอบสมมติฐานการวิจัยด้วยสถิติการวิเคราะห์สหสัมพันธ์เพียร์สัน ผลการวิจัยพบว่า กลุ่มตัวอย่างส่วนใหญ่เป็นเพศหญิง อายุเฉลี่ย 20 ปี และกำลังศึกษาอยู่ในระดับชั้นปีที่ 2 ซึ่งเกินกึ่งหนึ่งเป็นนักศึกษาคณะวิทยาศาสตร์และเทคโนโลยี โดยกลุ่มตัวอย่างมีพฤติกรรมการเปิดรับข่าวสารจากสื่อ สนท. ประเภทสื่อเว็บไซต์ โดยเปิดรับสื่อช่วงเวลา 18.01-24.00 น. เพื่อเปิดรับข่าวสารในเรื่องการประกาศผลการศึกษามากที่สุด นอกจากนี้ยังพบว่ากลุ่มตัวอย่างส่วนใหญ่มีความรู้ที่ถูกต้องเกี่ยวกับ สนท. ด้านช่องทางการให้บริการ หน้าที่ประกาศผลการศึกษาจากการประมวลผลของอาจารย์เจ้าของวิชา ความรับผิดรับผิดชอบในการจดทะเบียนและตัดเงินออนไลน์ผ่านระบบ การบริการเครื่องผลิตใบรับรองอัตโนมัติ และกิจกรรมออกบูธประชาสัมพันธ์ฯ ผลการศึกษาแสดงให้เห็นว่ากลุ่มตัวอย่างมีระดับทัศนคติต่อ สนท. ในภาพรวมอยู่ระดับดี สำหรับพฤติกรรมการใช้บริการหน้าเคาน์เตอร์ พบว่า กลุ่มตัวอย่างมีความถี่ในการใช้บริการหน้าเคาน์เตอร์เฉลี่ยภาคการศึกษาละ 1-5 ครั้ง ส่วนใหญ่ใช้บริการช่วงเวลา 10.31-12.00 น. และเมื่อพิจารณาความคาดหวังต่อ สนท. พบว่า กลุ่มตัวอย่างมีความคาดหวังในประเด็นอัตราค่าธรรมเนียม การจัดลำดับการให้บริการหน้าเคาน์เตอร์ การพัฒนาระบบสารสนเทศให้รองรับต่อจำนวนผู้ใช้บริการ และพัฒนาการประชาสัมพันธ์ที่ตรงกับพฤติกรรมและความต้องการของผู้รับบริการมากที่สุด เมื่อพิจารณาผลการทดสอบสมมติฐาน พบว่า การเปิดรับสื่อของนักศึกษาที่มีต่อ สนท. ประเภทสื่อสังคมออนไลน์ Facebook และYouTube มีความสัมพันธ์กับความรู้ต่องานบริการทางการศึกษาของ สนท. อย่างมีนัยสำคัญทางสถิติ ในขณะที่ความรู้ของนักศึกษาต่องานบริการทางการศึกษาของ สนท. ด้านองค์กร ด้านช่องทางการให้บริการ และด้านการส่งเสริมการให้บริการ มีความสัมพันธ์กับทัศนคติของนักศึกษาที่มีต่อ สนท. อย่างมีนัยสำคัญทางสถิติข้อเสนอแนะจากผลการศึกษาและการวิเคราะห์ผลการวิจัยครั้งนี้ คือ ควรมีการปรับปรุงเว็บไซต์ให้มีความน่าสนใจทั้งรูปแบบ เนื้อหา และความสอดคล้องกับช่วงเวลาที่นักศึกษาต้องการรับทราบข้อมูล พัฒนาระบบไอทีให้สามารถรองรับผู้ใช้บริการได้อย่างทั่วถึงและมีประสิทธิภาพ รวมทั้งเพิ่มสื่ออิเล็กทรอนิกส์แนะนำขั้นตอนการให้บริการที่มีรูปแบบหลากหลาย โดยมุ่งให้มีสอดคล้องกับวิถีการดำเนินชีวิตของนักศึกษามากที่สุด นอกจากนี้ยังควรพัฒนารูปแบบการประชาสัมพันธ์ทั้งด้านการประกาศผลการศึกษา และขอบเขตหน้าที่ความรับผิดขององค์กรให้มากขึ้นและมีความสม่ำเสมอต่อเนื่องเพื่อสร้างความรู้ความเข้าใจที่ถูกต้องระหว่างผู้ให้บริการและผู้รับบริการ
DOI: 10.14457/tu.the.2015.537
title: พฤติกรรมการเปิดรับและความพึงพอใจของประชาชนในเขตกรุงเทพมหานคร ที่มีต่อรายการยกทัพข่าวเช้าทางสถานีโทรทัศน์ช่อง PPTV

description: การศึกษาเรื่อง พฤติกรรมการเปิดรับและความพึงพอใจของประชาชนในเขตกรุงเทพมหานครที่มีต่อรายการ ยกทัพข่าวเช้า ทางสถานีโทรทัศน์ช่อง PPTV มีวัตถุประสงค์ของการศึกษา คือ เพื่อศึกษาพฤติกรรมการเปิดรับชมรายการ ยกทัพข่าวเช้า ของประชาชนในเขตกรุงเทพมหานคร  อีกทั้ง เพื่อศึกษาความพึงพอใจในการรับชมรายการ ยกทัพข่าวเช้า ของประชาชนในเขตกรุงเทพมหานคร  และเพื่อศึกษาถึงความสัมพันธ์ระหว่างพฤติกรรมการเปิดรับชมรายการกับความพึงพอใจที่มีต่อรายการ ยกทัพข่าวเช้าการศึกษาเรื่อง พฤติกรรมการเปิดรับและความพึงพอใจของประชาชนในเขตกรุงเทพมหานคร ที่มีต่อรายการ ยกทัพข่าวเช้า ทางสถานีโทรทัศน์ช่อง PPTV ใช้วิธีการศึกษาเชิงปริมาณ (Quantitative Research) ซึ่งมีรูปแบบการวิจัยเชิงสำรวจ (Survey Research) โดยใช้การแบบสอบถามเป็นเครื่องมือในการเก็บรวบรวมข้อมูล เก็บข้อมูลจากกลุ่มตัวอย่าง 300 คน โดยกลุ่มตัวอย่างเป็นผู้ตอบแบบสอบถามด้วยตนเอง (Self-Administered Questionnaire) เพื่อศึกษาพฤติกรรมการเปิดรับและความพึงพอใจของประชาชนในเขตกรุงเทพมหานครที่มีต่อรายการยกทัพข่าวเช้า ทางสถานีโทรทัศน์ช่อง PPTVผลการศึกษาครั้งนี้พบว่า 1.  กลุ่มตัวอย่างส่วนใหญ่เป็นเพศหญิงมากกว่าเพศชาย มีอายุส่วนใหญ่ระหว่าง 30-39 ปี ระดับการศึกษาปริญญาตรี ประกอบอาชีพนักงานบริษัทเอกชน จำนวน 166 คน และรายได้เฉลี่ยต่อเดือน 15,001-25,000 บาท 2.  กลุ่มตัวอย่างส่วนใหญ่เปิดรับชมรายการ ยกทัพข่าวเช้า ไม่เกิน 2 ครั้ง/สัปดาห์  รองลงมาคือ 3-4 ครั้ง/สัปดาห์ และน้อยที่สุด คือมากกว่า 4 ครั้ง/สัปดาห์  โดยกลุ่มตัวอย่างส่วนใหญ่ใช้ระยะเวลาในการเปิดรับชมรายการ ยกทัพข่าวเช้า มากที่สุดคือ ไม่เกิน 20 นาที/ครั้ง รองลงมาคือ 21 - 40นาที/ครั้ง และน้อยที่สุดคือ มากกว่า 40 นาที/ครั้ง3.  กลุ่มตัวอย่างมีความพึงพอใจจากการรับชมรายการ ยกทัพข่าวเช้า ในภาพรวม อยู่ในระดับมาก  เมื่อจำแนกเป็นรายด้านพบว่า กลุ่มตัวอย่างมีความพึงพอใจต่อเนื้อหารายการ มากที่สุด รองลงมาคือด้านผู้ดำเนินรายการ รองลงมาคือด้านรูปแบบรายการ น้อยที่สุดคือด้านการนำเสนอรายการ4.  ผลของความสัมพันธ์ระหว่าง พฤติกรรมการเปิดรับชมรายการ ยกทัพข่าวเช้า กับความพึงพอใจจากการรับชมรายการ ยกทัพข่าวเช้า พบว่ามีความสัมพันธ์กันที่ระดับนัยสำคัญ 0.05
DOI: 10.15468/feoc4y
title: Reicheiodes GANGLBAUER, 1891 from Nepal: Description of a new species, and supplemental iconography of the Himalayan species (Insecta: Coleoptera: Carabidae: Dyschiriini)

description: This dataset contains the digitized treatments in Plazi based on the original journal article Michael Balkenohl, Joachim Schmidt (2016): Reicheiodes GANGLBAUER, 1891 from Nepal: Description of a new species, and supplemental iconography of the Himalayan species (Insecta: Coleoptera: Carabidae: Dyschiriini). Contributions to Natural History 32: 1-13, DOI: 10.5281/zenodo.1039026
DOI: 10.14457/stou.the.2007.321
title: การใช้เชื้อราไตรโคเดอร์มาของเกษตรกรผู้ปลูกหน่อไม้ฝรั่ง ในจังหวัดประจวบคีรีขันธ์ /
DOI: 10.14457/stou.the.2007.322
title: แนวคิดและบทบาททางการเมืองของจอมพลสฤษดิ์ ธนะรัชต์ ที่มีต่อการพัฒนาภาคตะวันออกเฉียงเหนือ /
DOI: 10.14457/stou.the.2007.323
title: แนวคิดทางการเมืองและสังคมของพระอาจารย์มั่น ภูริทัตโต /
DOI: 10.14457/stou.the.2007.324
title: สิ่งจูงใจในการผลิตอ้อยโรงงานของเกษตรกรในอำเภอสีคิ้ว จังหวัดนครราชสีมา /